Kirkeruiner fra Nordbotiden m. m. i Julianehaab Distrikt. 315 
Kirkens Opførelsestid. 
Første Gang, man ser Kirkeruinen ved Kakortok, faar man straks 
det Indtryk, at den maa være opført i den seneste Del af Nordbo- 
perioden. Men Grunden er vel nærmest, at man sammenligner den 
med de andre Nordboruiner, hvoraf der jo kun er meget ødelagte 
Rester tilbage. Havde denne Kirke ligget et andet Sted indenfor det 
nordiske Omraade end i Grønland, vilde man sikkert straks have 
syntes, at den maatte være meget gammel. 
Da de gamle Beretninger ingen nøjagtige Oplysninger giver om 
Opførelsestiden, maa man sammenligne denne Kirke med andre Kir- 
ker fra samme Tidsalder. . 
Det er da straks iøjnefaldende, at den i mange Retninger ligner 
de ældste irske (keltiske) Kirker". Disse skriver sig fra en Tid, der 
ligger forud for Kristendommens Indførelse i Grønland (Aar 1001); 
men paa de dengang norske Øer, Shetlands- og Orknøerne, især de 
sidste, findes flere helt irske Kirker. Orkngerne var i den tidlige 
Middelalder et kulturelt Knudepunkt, hvor nordiske og fremmede 
Strømninger mødtes og blandedes, og her har man derfor de bedste 
Eksempler paa Kirker, opførte af Nordmænd, men saa stærkt irsk 
paavirkede, at det kan være vanskeligt at sige, om en Kirke er fra 
norsk Tid eller ældre. 
Hvad der i dette Tilfælde har Interesse af Særkendet ved de irske 
Kirker paa disse: Øer, skal i Korthed fremhæves: 
De ældste irske Kirker har Skib og Kor udi eet som et 
Parallelogram og dannende eet lige højt Rum; (lavere og smallere 
Kor skyldes senere Paavirkning). 
De har altid lige afsluttet Kor (uden Apsis). 
De har som oftest Dør i Vestgavlen, eller ogsaa paa søndre Side. 
Vinduerne er sædvanligst smallest i Murens Yderside, og der 
findes ingen Fals til Træramme eller Glas; (i de fleste andre Lande 
var Vinduerne som oftest smallest midt i Muren; dog brugtes i Norge 
langt op i Tiden Vinduer, der var smallest yderst, men de havde vist- 
nok altid Fals). | 
Baade Døre og Vinduer har som Regel foroven lige Overlig- 
gere; (hvorimod Rundbuer af kileformede Sten regnes for at være af 
normannisk Paavirkning). — Det skal dog her bemærkes, at efter 
PETRIE's Mening” synes de ældste irske Kirker kun at have haft 
1 Se herom: GEORGE PETRIE: The ecclesiastical Architecture of Ireland. The 
round Towers of Ireland. — Dublin 1845. — Davin Маселввом & THomas Ross: 
The ecclesiastical Architecture of Scotland. Vol. I. — Edingburg 1896. — Marc. 
SrokE: Early Christian Architecture in Ireland. — London 1878. 
* GEORGE PETRIE: The ecclesiastical Architecture of Ireland. Pag. 182. 
XLVI. 24 
